
Par dāvinājuma pieņemšanu no sabiedrības ar ierobežotu atbildību “Mikrotīkls”


Pamatojoties uz Civillikuma 1912. un 1928. pantu, Pašvaldību likuma 4. panta pirmās daļas 4. punktu un 10. panta pirmās daļas ievaddaļu, ņemot vērā Rīgas valstspilsētas pašvaldības aģentūras “Rīgas digitālā aģentūra” 29.07.2026. vēstuli Nr. RDA-26-313-dv “Par Wi-Fi iekārtu dāvinājumu no SIA “Mikrotīkls””, Rīgas dome nolemj:

1. Pieņemt no sabiedrības ar ierobežotu atbildību “Mikrotīkls” (reģistrācijas Nr. 40003286799) dāvinājumu – tīkla aparatūras iekārtas (515 bezvadu tīkla piekļuves punkti un 35 komutatori) ar mērķi nodrošināt bezvadu internetu Rīgas valstspilsētas pašvaldības Izglītības, kultūras un sporta departamenta padotībā esošajās izglītības iestādēs.

2. Pilnvarot Rīgas valstspilsētas pašvaldības Izglītības, kultūras un sporta departamenta direktoru Rīgas valstspilsētas pašvaldības vārdā parakstīt dāvinājuma līgumu un turpmāk parakstīt visus šī līguma grozījumus un papildinājumus, kā arī pārskatus par dāvinājuma izlietojumu.

3. Noteikt, ka izdevumus par dāvinājuma līguma noformēšanu un dāvinājuma pieņemšanu, tajā skaitā nodokļus un nodevas, ja tādi apdāvinātajam būs jāmaksā saistībā ar dāvinājuma pieņemšanu, sedz Rīgas valstspilsētas pašvaldība.

4. Rīgas valstspilsētas pašvaldības Izglītības, kultūras un sporta departaments ir atbildīgs par lēmuma izpildi.

